
[bookmark: bookmark1][bookmark: bookmark2]Մաքսային միության հանձնաժողովի 2011 թվականի դեկտեմբերի 9-ի թիվ 877 որոշման 3-րդ կետում փոփոխություն կատարելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 52-րդ հոդվածի 2-րդ կետին, Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգի թիվ 2 հավելվածի 11-րդ կետին համապատասխան՝ Եվրասիական տնտեսական հանձնաժողովի խորհուրդը որոշեց.
1.	Մաքսային միության հանձնաժողովի 2011 թվականի դեկտեմբերի 9-ի ««Անվավոր տրանսպորտային միջոցների անվտանգության մասին» Մաքսային միության տեխնիկական կանոնակարգն ընդունելու մասին» թիվ 877 որոշման 3-րդ կետում՝
ա)	3.2.5 ենթակետում՝ 
առաջին պարբերությունում՝
«2023 թվականի հունվարի 31-ը» բառերը փոխարինել «2024 թվականի հունվարի 31-ը» բառերով.
«արտակարգ օպերատիվ ծառայությունների կանչի սարքվածքով կամ համակարգով» բառերից հետո լրացնել «կամ լրահանդերձել Տեխնիկական կանոնակարգի 1-ին կետի երկրորդ պարբերությանը համապատասխան ընդունված՝ Եվրասիական տնտեսական միության անդամ պետության նորմատիվ իրավական ակտերով սահմանված պարտադիր պահանջներին համապատասխանող սարքվածքով կամ համակարգով» բառերը.
երկրորդ պարբերությունում՝
«Նշված» բառից առաջ ավելացնել «Սույն ենթակետի առաջին պարբերությունում» բառերը.
«2023 թվականի դեկտեմբերի 31-ը» բառերը փոխարինել «2024 թվականի դեկտեմբերի 31-ը» բառերով.
երրորդ պարբերությունում՝
«Այդպիսի» բառը փոխարինել «Սույն ենթակետի առաջին պարբերությունում նշված» բառերով.
«2023 թվականի հունվարի 31-ը» բառերը փոխարինել «2024 թվականի հունվարի 31-ը» բառերով.
երրորդ պարբերությունից հետո լրացնել հետեւյալ բովանդակությամբ պարբերություն.
«Եվրասիական տնտեսական միության մեկ անդամ պետության տարածքում արտադրված եւ դրա տարածքում շահագործման մեջ գտնվող տրանսպորտային միջոցները (հենասարքերը) Տեխնիկական կանոնակարգի պահանջներին համապատասխանող արտակարգ օպերատիվ ծառայությունների կանչի սարքվածքով կամ համակարգով լրացուցիչ չհանդերձելու դեպքում այդպիսի տրանսպորտային միջոցների (հենասարքերի) վրա 2024 թվականի դեկտեմբերի 31-ից տարածվում են սույն որոշման 3.2.6 ենթակետի երկրորդ պարբերության դրույթները:».
բ)	3.2.7 ենթակետում՝ առաջին պարբերությունում՝
«2023 թվականի փետրվարի 1-ը» բառերը փոխարինել «2024 թվականի փետրվարի 1-ը» բառերով. «Բելառուսի Հանրապետությունում,» բառերը եւ «, Ղրղզստանի Հանրապետությունում» բառերը հանել.
երկրորդ պարբերությունում՝
«Մինչեւ 2023 թվականի փետրվարի 1-ը» բառերը փոխարինել «Մինչեւ 2024 թվականի փետրվարի 1-ը Բելառուսի Հանրապետությունում, Ղրղզստանի Հանրապետությունում եւ» բառերով.
«Ռուսաստանի Դաշնության կառավարության» բառերը փոխարինել «համապատասխանաբար Բելառուսի Հանրապետության կառավարության, Ղրղզստանի Հանրապետության նախարարների կաբինետի կամ Ռուսաստանի Դաշնության կառավարության» բառերով. 
գ)	լրացնել հետեւյալ բովանդակությամբ 3.7 ենթակետ.
«3.7.	Եվրասիական տնտեսական միության այն անդամ պետության մասին տեղեկատվությունը, որի տարածքում թույլատրվում է իրականացնել սույն որոշման 3.2.5 ենթակետի չորրորդ պարբերությունում ու 3.2.7 եւ 3.2.8 ենթակետերում նշված տրանսպորտային միջոցների տիրապետման, օգտագործման եւ տնօրինման իրավունքները, նշվում է այդպիսի տրանսպորտային միջոցի էլեկտրոնային անձնագրում:
Տեխնիկական կանոնակարգի պահանջներին համապատասխանող՝ արտակարգ օպերատիվ ծառայությունների կանչի սարքվածքով կամ համակարգով այդպիսի տրանսպորտային միջոցները լրահանդերձելու դեպքում սույն ենթակետի առաջին պարբերությունում նշված տեղեկատվությունը հանվում է տրանսպորտային միջոցի էլեկտրոնային անձնագրից:»:
2.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո՝ բացառությամբ սույն որոշման 1-ին կետի «բ» ենթակետի, որն ուժի մեջ է մտնում սույն որոշման պաշտոնական հրապարակման օրվանից 60 օր լրանալուց հետո։

